cyanic-selkie/wikianc huggingface dataset:
ปราสาทเคมบริดจ์
ศตวรรษที่ 12 -13
ภายใต้การปกครองของ พระเจ้าเฮนรี่ที่ 2 ท่านได้ทรงรักษาปราสาทแห่งนี้เป็นอย่างดี โดยได้มีการซ่อมแซมปราสาทนี้เล็กน้อยเพื่อให้ปราสาทได้คงสภาพเดิม. จากนั้นได้มีการก่อตั้งระบบรักษาความปลอดภัย ขึ้น ซึ่งการป้องกันนี้จะเกิดขึ้นจากเนื้อที่รอบๆ ปราสาทที่ได้ยกให้ผู้ปกครองมณฑลท้องถิ่นเป็นผู้ถือกรรมสิทธิ์  ในเงื่อนไขที่ว่าพวกเขาจะต้องเป็นผู้ปกป้องและคุ้มครองปราสาทด้วย โดยแรกเริ่มพื้นที่ปราสาทแห่งนี้เป็นศาลและเป็นที่เก็บเอกสารของผู้ปกครองมณฑล  กษัตริย์ จอน์ห ได้ทำการขยายพื้นที่ปราสาทแห่งนี้อีกในปีถัดมา ก่อน สงครามบารอนครั้งที่ 1 ได้เริ่มขึ้นในช่วงค.ศ. 1215 ถึง 1217 เพียงแต่การก่อสร้างครั้งนี้ได้เน้นเพิ่มเติมห้องโถงใหม่ และพระที่นั่งในงบประมาณ 200 ปอนด์ ในช่วงสงคราม กลุ่มขุนนางที่ต่อต้านซึ่งได้รับการสนันสนุนจาก เจ้าชายหลุยส์แห่งฝรั่งเศส ได้ครอบครองพื้นที่ทางฝั่งตะวันออกของประเทศอังกฤษ จึงเป็นเหตุให้ปราสาทเคมบริดจ์ได้ถูกเปลี่ยนมือไปในปีค.ศ. 1216  ปราสาทแห่งนี้ได้กลับคืนสู่การครอบครองโดยราชวงศ์หลังจากเสร็จสิ้นสงคราม  พระเจ้าเฮนรี่ที่ 3 ได้ทำการซ่อมบำรุงป้อมปราการแบบปกติเท่านั้น เมืองเคมบริดจ์ได้ถูกโจมตีอีกครั้งในช่วง  ส่งครามบารอนครั้งที่ 2 ในปี ค.ศ. 1266 ในครั้งนี้เมืองและปราสาทแห่งนี้ได้ตรึงกำลังได้นานพอสมควรด้วยกองกำลังของพระเจ้าเฮนรี่่ และกษัตริย์ได้เสริมหน้าเมืองด้วยคูน้ำขนาดใหญ่ จนกระทั่งภายหลังได้รู้จักท่านในนามของกษัตริย์คูน้ำ
ปราสาทเคมบริดจ์ยังคงเหลือเพียงแต่ป้อมปราการพื้นฐานจนกระทั่งปี ค.ศ. 1284  พระเจ้าเอ็ดเวิร์ดที่ 1 ได้ตัดสินใจเป็นผู้รับอาสาในการปฏิบัติงานในการสร้างและขยายปราสาทแห่งนี้  ใช้ระยะเวลา 14 ปี  และได้ใช้งบประมาณไปอย่างน้อย 2,630 ปอนด์ในการสร้างปราสาทขึ้นมาซึ่งได้ใช้หินในการจัดสร้าง. ปราสาทของพระเจ้าเอ็ดเวิร์ด สร้างโดยถูกแยกเป็น 4 ด้าน พร้อมกับหอคอยรูปวงกลมอยู่ในแต่ละมุมพร้อม ประตูทางเข้า-ออก และ ประตูปราสาท. หินก้อนเหลี่ยมที่ สร้าง ปราสาทตั้งอยู่บนก้อนดินแข็ง ผลลัพธ์คือได้"ป้อมปราการหลักที่ทันสมัยที่สุด" ถึงแม้ว่าดูแล้วว่าปราสาทได้สร้างเสร็จเรียบร้อยทีเดียว แต่พระเจ้าเอ็ดเวิร์ดได้พักอยู่ที่ปราสาทเพียง 2 คืนในปีค.ศ. 1294.
ศตวรรษที่ 14-17
ในระหว่างศตวรรษที่ 14ปราสาทได้เริ่มเข้าสู่สภาวะเสื่อมโทรม ตั้งแต่สมัยของพระเจ้าเอ็ดเวิร์ดที่ 3 เป็นต้นมา เงินจำนวนน้อยนิดถูกใช้ไปในการดูแลรักษาทรัพย์สิน และโดยในศตวรรษที่ 15 ปราสาทก็อยู่ในสภาพที่เป็นเหมือนซากปรักหักพัง ห้องโถงและห้องประชุมในปราสาทไม่มีหลังคา และในสมัยของพระเจ้าเฮนรี่ที่ 6 ได้มีคำสั่งให้ดำเนินการรื้อทำลายปราสาทและใช้หินที่เหลือในการก่อสร้างมหาวิทยาลัย King's College ในปีคริสต์ศักราชที่1441 ทั้งยังได้นำเอาบางส่วนของปราสาทมาช่วยในการสร้างอาคารของโบถส์ Trinity College นอกเหนือจากนี้ในศตวรรษที่ 16 พระราชินีแมรี่ที่ 1 ยังได้นำหินของปราสาทบางส่วนไปสร้างคฤหาสน์ซึ่งตั้งอยู่ใกล้กับ Scawston ในเฟน (Fens) และหินส่วนที่เหลือได้นำไปให้กับมหาวิทยาลัย Emmanuel college และ Magdalene college ในปีคริสต์ศักราชที่1604 มีเพียงประตูรั้วใหญ่ (gatehouse) ซึ่งถูกใช้เป็นที่คุมขังและยังคงสภาพเหมือนเดิมซึ่งแวดล้อมไปด้วยผนังร่วมสมัยที่ถูกทำลายโดยไม่เหลือชิ้นดี
พิพิธภัณฑ์ประวัติศาสตร์คอมพิวเตอร์
พิพิธภัณฑ์ประวัติศาสตร์คอมพิวเตอร์ (Computer History Museum) เป็นพิพิธภัณฑ์ที่ก่อตั้งในปี 1996 ที่เมืองเมาน์เทนวิว ,รัฐแคลิฟอร์เนีย ,สหรัฐอเมริกา พิพิธภัณฑ์ที่อุทิศตนเพื่ออนุรักษ์และนำเสนอเรื่องราวและสิ่งประดิษฐ์ของยุคสารสนเทศ และสำรวจการปฏิวัติคอมพิวเตอร์และผลกระทบต่อสังคม
ปราสาทเคมบริดจ์
ศตวรรษที่ 14-17
ในปีคริสต์ศักราชที่ 1642 ได้เกิดสงครามกลางเมือง ขึ้นในอังกฤษระหว่างกลุ่มที่ภักดีกับกษัตริย์ ์และกลุ่มที่สนับสนุนระบบรัฐสภา. ปราสาทเคมบริดจ์ถูกยึดครองโดยอำนาจของรัฐสภาในปีแรกของสงครามกลางเมือง Oliver Cromwell มีคำสั่งให้ดำเนินการซ่อมแซมส่วนที่เสียหายอย่างเร่งด่วน และในการนี้ส่งผลให้มีการสร้างปราการดินใหม่ 2 แห่งและ ค่ายทหาร ก่อด้วยอิฐบนพื้นที่กำแพงเดิม ในปีคริสต์ศักราชที่ 1643 ผู้ว่าราชการแห่งเคมบริดจ์ได้แถลง ว่า “ตอนนี้เมืองและปราสาทของเรามีความแข็งแรงมาก...เนื่องจากมีป้อมปราการดินซึ่งสามารถป้องกันข้าศึกได้เป็นอย่างดี” ซึ่งต่อมาในปีคริสต์ศักราชที่ 1647 ในระหว่างสงครามนั้นไม่น่าจะเกิดการต่อสู้แล้วรัฐสภาก็ยังได้มีคำสั่งให้คงรักษาป้อมปราการไว้เหมือนเดิมไม่ให้ทำลายโดยให้เกิดความเสียหายไปเองจากการใช้งาน
ศตวรรษที่ 18-19
ปราสาทเริ่มทรุดโทรมอย่างรวดเร็วหลังจากแนวกำแพงที่ยังเหลืออยู่และป้อมปราการได้ถูกทำลาย  เมื่อปี ค.ศ. 1785  ทำให้เหลือแต่  Gatehouse  และ เนินดิน  (earth motte) Gatehouse  ได้ถูกใช้เป็นห้องขังของเทศมณฑลเมื่อศตวรรษที่ 19 โดยมีการจัดการเพื่อใช้เป็นหาผลประโยชน์ทางธุรกิจ  เช่นเดียวกับ ห้องขังอื่นๆ ผู้ดูแลห้องขังแคสเซิลได้รับเงิน  จำนวน  200 ปอนด์ต่อปี  จากเทศมณฑล  ในปี ค.ศ. 1807 (หรือประมาณ 13,100 ปอนด์ในปี ค.ศ. 2009)
เมื่อห้องขังใหม่ของเทศมณฑลถูกสร้างขึ้นมาบนพื้นที่ภายนอกกำแพงเมืองแคสเซิล จึงเป็นจุดสิ้นสุดห้องขัง Castle โดยห้องขังใหม่นี้ถูกสร้างโดย จี บายฟิลด์ ระหว่างปี ค.ศ. 1807 – 1811 ตามแบบสถาปัตยกรรมทันสมัยอาคารทรง 8 เหลี่ยม ซึ่งได้รับอิทธิพลจากนักปฏิรูปห้องขัง จอห์น ฮาเวิร์ด ต่อมา Gatehouse แคสเซิล ได้ถูกรื้อทำลาย  เพื่อสร้างเป็นถนนมุ่งหน้าไปอาคารศาลยุติธรรมแห่งใหม่ประจำมณฑล
ปัจจุบัน
ปัจจุบันยังคงเหลือเพียงบางส่วนของปราสาทจากยุคกลางเพียง10 เมตร (33ฟุต) บนเนินสูง ซึ่งเป็นจุดสูงสุดของเมือง และเหลือเศษซากบางส่วนของกำแพงดินโดยรอบ เปิดให้สาธารณชนเข้าชมฟรีและยังได้ชมทัศนียภาพของอาคารทางประวัติศาสตร์ของเมือง ทั้งเนินดินและกำแพงดินยังเป็นส่วนหนึ่งของบัญชีอนุเสาวรีย์ทางประวัติศาสตร ส่วนนึงของกำแพงชั้นนอกและคุกในศตวรรษที่ 19 ถูกใช้งานเป็นสำนักงานใหญ่ Cambridgeshire County Councilของจังหวัดเคมบริดจ์เชอร์ ที่ Shire Hall ที่ถูกสร้างขึ้นในปี1932
พิชาภา ลิมศนุกาญจน์
นิโคลีน พิชาภา ลิมศนุกาญจน์ หรือ นิโคลีน ลิมศนุกาญจน์ หรือ นิโคลีน พิชาภา บุญชู ชื่อเล่น นิโคล, นิโคลีน เป็นชาวไทยเชื้อสายไทย-จีน สัญชาติอเมริกัน นางงามผู้ครองตำแหน่งมิสไทยแลนด์เวิลด์ 2561 และตำแหน่ง Continental Queen Asia (ราชินีแห่งทวีปเอเชีย) คนที่ 3 ของประเทศไทย และเป็นรองมิสเวิลด์ คนแรกจากประเทศไทย
ประวัติ
นิโคลีน พิชาภา ลิมศนุกาญจน์ เกิดในลองบีช รัฐแคลิฟอร์เนีย สหรัฐอเมริกา เธอเป็นนักศึกษา คณะบริหารธุรกิจ มหาวิทยาลัยหอการค้าไทย
มิสทีนเอเชียยูเอสเอ 2015
นิโคลีน พิชาภา ลิมศนุกาญจน์ ได้เข้าร่วมประกวดมิสทีนเอเชียยูเอสเอ 2015 และเธอสามารถคว้าตำแหน่งมิสทีนเอเชียยูเอสเอ 2015 พร้อมด้วยรางวัล บุคลิกภาพยอดเยี่ยม, ชุดประจำชาติยอดเยี่ยม
มิสยูนิเวิร์สไทยแลนด์ 2561
นิโคลีน พิชาภา ลิมศนุกาญจน์ ได้เข้าร่วมประกวดมิสยูนิเวิร์สไทยแลนด์ 2561 โดยได้หมายเลขประจำตัว คือ หมายเลข 1 โดยนิโคลีนสามารถเข้ารอบ 10 คนสุดท้ายได้ พร้อมด้วยรางวัล People's Choice Award โดยผู้ชนะในปีนั้นคือโศภิดา กาญจนรินทร์ ณ รอยัลพารากอนฮอลล์ สยามพารากอน
มิสไทยแลนด์เวิลด์ 2561
หลังจากการประกวดมิสยูนิเวิร์สไทยแลนด์ได้จบลงระยะหนึ่ง นิโคลีนก็ได้สมัครเข้าประกวดมิสไทยแลนด์เวิลด์ต่อ โดยได้หมายเลขประจำตัว คือ หมายเลข 7 ในช่วงการประกวดนิโคลีนถูกจัดอยู่ในกลุ่มตัวเก็งในประกวดมาโดยตลอด และเธอสามารถคว้าตำแหน่งมิสไทยแลนด์เวิลด์ 2561มาครองได้สำเร็จ พร้อมด้วยรางวัลพิเศษดังต่อไปนี้
มิสเวิลด์ 2018
ในระหว่างการประกวด นิโคลีนสามารถคว้ารางวัลพิเศษดังต่อไปนี้
ในปีนี้ผู้ที่ได้รับตำแหน่งมิสเวิลด์ 2018 คือ วาเนสซา ปอนเซ จากประเทศเม็กซิโก
มิสยูนิเวิร์สไทยแลนด์ 2565
นิโคลีน พิชาภา ลิมศนุกาญจน์ ได้เข้าร่วมประกวดมิสยูนิเวิร์สไทยแลนด์ 2565 โดยผ่านเข้ารอบ 30 คนสุดท้าย พร้อมได้รับโกลเดนเทียราจากคณะกรรมการ โดยนิโคลีนเลือกเข้าทีมของอแมนด้า ออบดัม สามารถคว้าตำแหน่งรองอันดับ 1 สุดท้ายในภายหลังกองประกวดได้ประกาศถอดถอนตำแหน่ง เนื่องจากไม่สามารถปฏิบัติหน้าที่ ตามระเบียบขององค์กรได้
จาร์เรด รอธเวลล์
จาร์เรด รอธเวลล์ (Jarred Rothwell) เป็นนักมวยไทยชาวแอฟริกาใต้ เขาเป็นแชมป์มวยไทยของแอฟริกาใต้ห้าสมัยในสี่รุ่นน้ำหนัก, ได้รับรางวัลเหรียญทองแดงจากรายการชิงแชมป์โลกของสหพันธ์มวยไทยสมัครเล่นนานาชาติเมื่อปี ค.ศ. 2011 และรางวัลเหรียญเงินจากการแข่งขันอาราฟูราเกมส์ 2011 นอกจากนี้ เขาชนะรายการแมดเวิลด์ไตเติลเบลต์ของสภามวยไทยโลก (WMC) ในปี ค.ศ. 2012 และแชมป์ระดับอาชีพรุ่นมิดเดิลเวทของสมาคมมวยไทยแห่งประเทศแอฟริกาใต้ในปี ค.ศ. 2013 จาร์เรดผ่านการคัดเลือกสู่การแข่งขันเวิลด์คอมแบทเกมส์ 2013 โดยเข้าแข่งขันในรุ่น 71 กก.
มะไฟจีน
มะไฟจีน หรือส้มมะไฟ (wampee ซึ่งได้จากชื่อพ้อง Clausena wampi (Blanco), D. Oliver) เป็นพืชตระกูลสัมชนิดหนึ่ง ลักษณะคล้ายมะไฟ ในภาษาจีนเรียกว่า หวงผี (黄皮, พินอิน:huángpí) แปลว่า (ผลไม้)ผิวสีเหลือง
มะไฟจีนเป็นไม้ไม่ผลัดใบ ต้นสูงประมาณ 3-8 เมตร ใบเป็นใบเดี่ยวสีเขียวเข้ม ผลมีลักษณะคล้ายกับมะไฟ คือเป็นพวง แต่เปลือกจะบางกว่าและมีรสเฝื่อนเล็กน้อยเนื่องจากมีต่อมน้ำมัน เนื้อในรสหวานอมเปรี้ยว รับประทานสดหรือนำไปแปรรูปได้ ภายในมีเมล็ดตั้งแต่ไม่มีไปจนถึง 5 เมล็ด เมล็ดมีรูปทรงแบนรีสีเขียว ปลายแหลมสีน้ำตาล มะไฟจีนขึ้นได้ดีในดินเกือบทุกชนิด แต่ดินที่เหมาะสมคือดินที่มีการระบายน้ำพอสมควร นอกจากนี้ ยังต้องให้น้ำด้วยถ้าหากอากาศแล้งมาก มะไฟจีนเป็นพืชที่ต้องการแสงแดดตลอดทั้งปี และอากาศไม่ร้อนหรือหนาวจนเกินไป นิยมปลูกกันมากทางภาคใต้ของจีน ภาคเหนือของเวียดนาม และที่จังหวัดน่าน
การใช้ประโยชน์
เป็นไม้พื้นเมืองและปลูกทั่วไปทางตอนใต้ของจีนและเวียดนาม มีผู้นำมาปลูกในเอเชียตะวันออกเฉียงใต้หลายประเทศรวมทั้งในอินเดีย ศรีลังกา ออสเตรเลีย สหรัฐ รับประทานผลสุก เนื้อใช้ทำแยมหรือพาย ผลดิบเปรี้ยวใช้ทำเยลลี่ ไวน์ ผลดิบตากแห้งและรากเป็นยารักษาหลอดลมอักเสบ ใบต้มเคี่ยวกับน้ำใช้สระผม แก้รังแคและรักษาสีผม
ชาวจีนกล่าวว่าผลตากแห้งหรือเชื่อมแห้งสามารถใช้รับประทานแก้หวัด แก้ไอ หรือแก้พิษร้อน ใบสามารถนำไปทำยาขจัดรังแค และรักษาสีผมให้ดำสนิทได้
ซีรีส (เทพปกรณัม)
เทพีซีรีส หรือ เคเรส (Ceres) ตามตำนานเทพปกรณัมโรมัน เป็นเทพีแห่งพืชผลที่กำลังเจริญเติบโต (โดยเฉพาะอย่างยิ่งเหล่าธัญพืช) และความรักของมารดา พระนามของนางมีรากศัพท์มาจากภาษาอินโด-ยูโรเปียนดั้งเดิม (Proto-Indo-European) ของคำว่า "ker" (เคร) ซึ่งมีความหมายว่า "เจริญเติบโต" และเป็นรากศัพท์ของคำว่า "create" และ "increase" อีกด้วย
ประวัติ
เทพีซีรีสเป็นพระธิดาของเทพแซตเทิร์น (Saturn) และเทพีออพส์ (Ops) เป็นพระขนิษฐาและพระมเหสีของเทพจูปิเตอร์ (Jupiter) เป็นพระมารดาของเทพีพรอสเซอร์พิน่า (Proserpina) ซึ่งกำเนิดจากองค์จูปิเตอร์ และยังเป็นพระขนิษฐาของเทพีจูโน (Juno) เทพีเวสตา (Vesta) เทพเนปจูน (Neptune) และเทพพลูโต (Pluto) อีกด้วย ผลงานศิลปะมักจะมีภาพของนางกำลังถือคทา ตะกร้าดอกไม้และผลไม้ และพวงมาลัยที่ทำจากรวงข้าว
เทพีซีรีสยังเป็นเทพีอุปการะเมืองเอ็นนา ในเกาะซิซิลี (Enna, Sicily) ตามตำนาน นางได้อ้อนวอนเทพจูปิเตอร์ให้ตั้งเกาะซิซิลีไว้บนสวรรค์ ด้วยเหตุนี้และด้วยเหตุที่ว่าเกาะซิซิลีมีรูปร่างคล้ายสามเหลี่ยม จึงเกิดกลุ่มดาวสามเหลี่ยมขึ้นมา ซึ่งชื่อเดิมของกลุ่มดาวนี้คือซิซิเลีย (Sicilia)
เอกสิทธิ์คนขาว
เอกสิทธิ์คนขาว (white privilege) หรือเอกสิทธิ์ผิวขาว (white skin privilege) เป็นคำเรียกเอกสิทธิ์ทางสังคมซึ่งให้ประโยชน์แก่บุคคลที่ถูกระบุว่าเป็นคนขาวในประเทศตะวันตก นอกเหนือจากสิ่งที่คนผิวสีเผชิญทั่วไปในพฤติการณ์สังคม การเมืองหรือเศรษฐกิจเดียวกัน ทัศนมิติวิชาการอย่างทฤษฎีเชื้อชาติวิจารณ์และการศึกษาความขาวใช้มโนทัศน์ "เอกสิทธิ์คนขาว" เพื่อวิเคราะห์ว่าคตินิยมเชื้อชาติและสังคมที่มีลักษณะนิยมเชื้อชาติมีผลต่อชีวิตของคนขาวหรือคนผิวขาว
เพ็กกี แม็กอินทอช (Peggy McIntosh) อธิบายว่า คนขาวในสังคมตะวันตกได้ประโยชน์ที่คนไม่ขาวมิได้ประสบ เป็น "แพ็กเกจสินทรัพย์ที่มิได้หามาที่มองไม่เห็น" เอกสิทธิ์คนขาวหมายถึงทั้งประโยชน์แบบทำให้ทั้งที่ชัดเจนและไม่ค่อยชัดเจนซึ่งคนขาวไม่รับรู้ว่าพวกตนมี ซึ่งทำให้มันต่างจากความลำเอียงหรือความเดียดฉันท์ชัดเจน เอกสิทธิ์เหล่านี้รวมถึงการยืนยันทางวัฒนธรรมซึ่งคุณค่าของตนของบุคคล สถานภาพทางสังคมที่เหนือกว่าโดยสันนิษฐาน และเสรีภาพในการย้าย ซื้อ ทำงาน เล่นและพูดอย่างเสรี พบเห็นผลเหล่านี้ได้ในบริบทวิชาชีพ การศึกษาและบุคคล มโนทัศน์เอกสิทธิ์คนขาวยังส่อความถึงสิทธิการสมมติความเป็นสากลของประสบการณ์ของตนเอง ทำให้ประสบการณ์ของผู้อื่นแตกต่างหรือพิเศษขณะที่มองตนเองว่าเป็นปกติ
มโนทัศน์ดังกล่าวได้รับความสนใจและการคัดค้านบ้าง นักวิจารณ์บางคนกล่าวว่าคำนี้ใช้มโนทัศน์ "ผิวขาว" เป็นตัวแทนของเอกสิทธิ์ทางชนชั้นหรือทางสังคมอื่นหรือเป็นสิ่งทำให้ไขว้เขวจากปัญหาความไม่เสมอภาคพื้นเดิมที่อยู่ลึกกว่า ผู้อื่นกล่าวว่า มิใช่ว่าความขาวเป็นตัวแทน แต่มีเอกสิทธิ์ทางสังคมอื่นจำนวนมากที่เชื่อมโยงกับเอกสิทธิ์ดังกล่าว ซึ่งต้องการการวิเคราะห์ที่ซับซ้อนและระมัดระวังเพื่อระบุว่าความขาวส่งเสริมเอกสิทธิ์อย่างไร นักวิจารณ์เอกสิทธิ์คนขาวยังเสนอนิยามความขาวทางเลือกและข้อยกเว้นหรือข้อจำกัดของอัตลักษณ์ผิวขาว โดยแย้งว่ามโนทัศน์ "เอกสิทธิ์คนขาว" ละเลยข้อแตกต่างสำคัญระหว่างประชากรย่อยผิวขาวกับปัจเจกบุคคลและเสนอว่าญัตติความขาวนั้นไม่สามารถครอบคลุมคนขาวทุกคนได้  พวกเขาสังเกตปัญหาการรับรู้ความแตกต่างของคนผิวสีและชาติพันธุ์ภายในกลุ่มเหล่านี้ นักวิจารณ์อนุรักษนิยมได้เสนอคำวิจารณ์มโนทัศนี้โดยตรงกว่า ผู้หนึ่งเขียนว่า "ปัจจุบัน ... ชีวิตของชนกลุ่มน้อยไม่ถูกขัดขวางด้วยความเดียดฉันท์และ 'เอกสิทธิ์คนขาว' อีกต่อไป" ขณะที่อีกผู้หนึ่งกล่าวว่ามโนทัศน์ดังกล่าวเป็นอุปสรรคในทางบรรลุสังคมที่เท่าเทียม
จีนา ครอสลีย์-คอร์คอแรน (Gina Crosley-Corcoran) เขียนในบทความ "การอธิบายเอกสิทธิ์คนขาวแก่คนขาวไส้แห้ง" (Explaining White Privilege to a Broke White Person) ในฮัฟฟิงตันโพสต์ ว่า ทีแรกเธอเป็นปรปักษ์กับแนวคิดว่าเธอมีเอกสิทธิ์คนขาว โดยเดิมเชื่อว่า "ผิวขาวของฉันไม่ได้ช่วยคุ้มครองฉันมิให้ประสบความยากจนเลย" จนกระทั่งเธอถูกนำให้อ่าน "การแกะถุงเป้ที่มองไม่เห็น" (Unpacking the invisible knapsack) ของเพ็กกี แม็กอินทอช เธอว่า "มโนทัศน์ส่วนร่วมรับรู้ว่าบุคคลสามารถมีเอกสิทธิ์ได้ในทางแบบและไม่มีเอกสิทธิ์อย่างแน่นอนในแบบอื่น" ผู้เขียนบางคนสังเกตว่า "มโนทัศน์เอกสิทธิ์คนขาวที่ฟังดูเป็นวิชาการ" บางครั้งดึงการป้องกันไม่ได้และความเข้าใจผิดในหมู่คนขาว บางส่วนเนื่องจากวิธีที่มโนทัศน์เอกสิทธิ์คนขาวถูกนำมาสู่ความสนใจกระแสหลักผ่านการรณรงค์สื่อสังคมอย่างแบล็กไลฟส์แมตเทอร์ (Black Lives Matter) คอรี ไวน์เบิร์ก (Cory Weinburg) เขียนในอินไซด์ไฮเออร์เอ็ด ยังได้กล่าวว่ามโนทัศน์เอกสิทธิ์คนขาวถูกผู้มิใช่นักวิชาการตีความผิดบ่อยครั้งเพราะมันเป็นมโนทัศน์วิชาการซึ่งเพิ่งถูกนำสู่กระแสหลัก นักวิชาการที่ไวน์เบิร์กสัมภาษณ์ซึ่งศึกษาเอกสิทธิ์คนขาวโดยไม่ถูกรังควานมาหลายทศวรรษประหลาดใจกับความเป็นปรปักษ์ที่เพิ่มขึ้นเฉียบพลันจากนักวิจารณ์ฝ่ายขวาตั้งแต่ปี 2557
เยาวลักษณ์ หลวงหม่อง
เยาวลักษณ์ หลวงหม่อง เป็นนักแสดงชาวไทย
ประวัติ
เยาวลักษณ์ หลวงหม่อ หรือ การ์ตูน เกิดวันเสาร์ที่ 22 ธันวาคม พ.ศ. 2527 เป็นนักแสดงสาวสังกัด บริษัท โพลีพลัส เอ็นเตอร์เทนเม้นท์ จำกัด
วงการบันเทิง
ก้าวแรกวงการบันเทิง ของการ์ตูน เยาวลักษณ์ หลวงหม่อ มาจากการประกวดโครงการเจ๊ดันให้เป็นดาว ทำให้มีผลงานการแสดงในมิวสิควิดีโอเพลง เรื่องมหัศจรรย์ ของวงโซฟา และได้รับเชิญในบทปัทมา เพือนนางเอกในภาพยนตร์เรื่อง วัยอลวน 4 : ตั้ม-โอ๋ รีเทิร์น ในปี พ.ศ. 2548 จากนั้นค่ายบริษัท โพลีพลัส เอ็นเตอร์เทนเม้นท์ จำกัด ได้ดึงตัวมารับบทของจุลจิรา นางแบบสาวสวยเปรี้ยว ในเรื่องอมฤตาลัย พ.ศ. 2549 และบทบาทนางร้ายเต็มตัวครั้งแรกในละครเรื่อง ต่างฟ้าตะวันเดียว (พ.ศ. 2549) ในบทของ แสงดาว สาวเปรี้ยวแต่งตัวเซ็กซี่ และเอาแต่ใจตัวเอง เธอจะทำทุกอย่างเพื่อให้ได้หัวใจของฮูโต๋รับบทโดยเจษฎาภรณ์ ผลดี และทำให้มีผลงานในบทบาทนางร้ายตามมา ในละครเรื่อง แรมพิศวาส รับบท เจิม รวมถึงบทบาท นางแบบสาวชาวญี่ปุ่น ซึ่งเบื้องหลังเป็นนักฆ่าสาวในละคร พยัคฆ์สาวแซบอีหลี และรับเชิญในละคร ระบำดวงดาว (พ.ศ. 2553)
กีฬาว่ายน้ำในโอลิมปิกฤดูร้อน 1928
การแข่งขันกีฬาว่ายน้ำในโอลิมปิกฤดูร้อน 1928 เป็นการแข่งขันว่ายน้ำโอลิมปิกที่จัดขึ้นในกรุงอัมสเตอร์ดัม ประเทศเนเธอร์แลนด์ กำหนดแข่งขันระหว่างวันที่ 4 - 11 สิงหาคม พ.ศ. 2471
ปลายสายรุ้ง
"ปลายสายรุ้ง" เป็นซิงเกิลของวงดนตรีพาราด็อกซ์ จากอัลบั้ม Day Dreamer ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 10 พฤศจิกายน พ.ศ. 2554 โดยเพลงนี้เน้นความสวยงามและความ Romantic ถึงในเนื้อเพลงจะเป็นการเปรียบเปรย แต่มันก็สามารถสะท้อนความรู้สึกจริงได้
ส่วนมิวสิกวิดีโอนี้ เผยแพร่ครั้งแรกในวันที่ 10 พฤศจิกายน พ.ศ. 2554 ในยูทูบ เป็น Fantasy MV จะเป็น Animation เป็นการ์ตูนญี่ปุ่นย้อนยุค ทำหนุ้าที่เสริมอารมณ์ของเพลง เน้นอารมณ์ความรู้สึกมากกว่าการเล่าเรื่องเป็นตอนๆ ซึ่งได้ทีมกากเมะมาช่วยกันประกอบให้สมบูรณ์ยิ่งขึ้น ซึ่ง พี่ต้า สวมบทบาทกำกับคุม Direction เอง
ยูแคริโอต
การแบ่งเซลล์ในยูแคริโอตแตกต่างจากสิ่งมีชีวิตที่ไม่มีนิวเคลียส (โพรแคริโอต) มีกระบวนการแบ่งตัวสองประเภท คือ ไมโทซิสและไมโอซิส ไมโทซิสเป็นการที่เซลล์หนึ่งแบ่งตัวได้เซลล์ที่มีพันธุกรรมเหมือนกันสองเซลล์ ในไมโอซิสซึ่งจำเป็นในการสืบพันธุ์แบบอาศัยเพศ เซลล์ดิพลอยด์หนึ่ง (ซึ่งมีโครโมโซมสองชุด ชุดหนึ่งมาจากพ่อ อีกชุดหนึ่งมาจากแม่) มีการจับคู่โครโมโซมจากพ่อแม่แต่ละคู่ใหม่ แล้วผ่านการแบ่งเซลล์อีกสองขั้นตอน จนได้เซลล์แฮพลอยด์สี่เซลล์ (เซลล์สืบพันธุ์) เซลล์สืบพันธุ์แต่ละเซลล์มีโครโมโซมชุดเดียว ซึ่งเป็นการผสมโครโมโซมจากพ่อแม่คู่เดียวกัน
โดเมนยูแคริโอตาดูเหมือนมาจากชาติพันธุ์เดียว (monophyletic) จึงเป็นหนึ่งในสามโดเมนของสิ่งมีชีวิต อีกสองโดเมน ได้แก่ แบคทีเรียและอาร์เคีย เป็นโปรแคริโอตและไม่มีคุณสมบัติที่กล่าวมาข้างต้น ยูแคริโอตเป็นสิ่งมีชีวิตส่วนน้อยมาก อย่างไรก็ดี เนื่องจากยูแคริโอตมีขนาดใหญ่กว่ามาก มวลชีวภาพรวมทั่วโลกจึงประมาณว่าเท่ากับมวลชีวภาพของโปรแคริโอต ยูแคริโอตอุบัติขึ้นครั้งแรกเมื่อประมาณ 1.6–2.1 พันล้านปีก่อน
โอลิงดา
โอลิงดา (Olinda) เป็นเมืองประวัติศาสตร์ในประเทศบราซิล ตั้งอยู่ในรัฐเปร์นังบูกู ทางทิศตะวันออกเฉียงเหนือของประเทศ บริเวณชายฝั่งมหาสมุทรแอตแลนติก ทางตอนเหนือของเมืองเรซีฟี และทางตอนใต้ของเมืองเปาลิสตา มีประชากร 397,268 คน และเป็นหนึ่งในเมืองที่อนุรักษ์สถาปัตยกรรมอาณานิคมที่ดีที่สุดในบราซิล
เมืองโอลิงดามีจุดดึงดูดด้านการท่องเที่ยวที่สำคัญหลายแห่ง อย่างเช่นบริเวณเขตเมืองประวัติศาสตร์ซึ่งมีฐานะเป็นแหล่งมรดกโลก, โบสถ์ และเทศกาลโอลิงดา เป็นเทศกาลบนท้องถนนที่คล้ายกับเทศกาลของโปรตุเกสที่มีการเต้นรำแบบแอฟริกา
พร็อกซิมาคนครึ่งม้า บี
พร็อกซิมาคนครึ่งม้า บี (Proxima Centauri b) หรือเรียก พร็อกซิมา บี (Proxima b ) เป็นดาวเคราะห์นอกระบบในเขตอาศัยได้ โคจรรอบดาวฤกษ์พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงในกลุ่มดาวคนครึ่งม้า และถือเป็นดาวฤกษ์ที่อยู่ใกล้ดวงอาทิตย์มากที่สุด โดยห่างจากโลกราว 4.2 ปีแสง (1.3 พาร์เซก หรือ 40 ล้านล้านกิโลเมตร) ทำให้ดาวเคราะห์นอกระบบดวงนี้เป็นดาวเคราะห์ที่มีศักยภาพต่อการอยู่อาศัยได้ที่อยู่ใกล้ระบบสุริยะมากที่สุดเท่าที่รู้จัก
ดาวพร็อกซิมาคนครึ่งม้า บี ค้นพบโดยคณะนักดาราศาสตร์จากหอดูดาวท้องฟ้าซีกใต้แห่งยุโรป ประกาศการค้นพบในเดือนสิงหาคม พ.ศ. 2559 หลังการค้นพบไม่นานนักวิจัยของสถาบันที่วิเคราะห์ศักยภาพในการอยู่อาศัยได้เสนอว่าดาวเคราะห์ดวงนี้อาจเป็นสถานที่ที่มีสภาพเอื้อต่อสิ่งมีชีวิตที่อยู่ใกล้เรามากที่สุด ซึ่งเปิดโอกาสให้เกิดการสำรวจดาวเคราะห์โดยใช้หุ่นยนต์ตามโครงการสตาร์ช็อต (Starshot) หรืออย่างน้อยที่สุดภายในศตวรรษหน้า
ดาวเคราะห์ดวงนี้ถูกค้นพบโดยใช้วิธีวัดความเร็วแนวเล็ง เมื่อพบว่าเกิดการเคลื่อนดอปเพลอร์ของเส้นสเปกตรัมของดาวฤกษ์พร็อกซิมาคนครึ่งม้าเป็นช่วง ๆ ทำให้ทราบว่ามีวัตถุอื่นที่กำลังโคจรรอบดาวฤกษ์ดวงนี้ ความเร็วแนวเล็งที่วัดได้เมื่อเทียบระหว่างดาวฤกษ์ดังกล่าวกับโลกแปรค่าประมาณ 2 เมตรต่อวินาที
การค้นพบดาวเคราะห์
ข้อมูลบ่งชี้การมีอยู่ของดาวเคราะห์ถูกพบครั้งแรกในปี พ.ศ. 2556 โดยนักดาราศาสตร์มิกโก ทัวมิ (Mikko Tuomi) จากมหาวิทยาลัยฮาร์ตฟอร์ดเชอร์ โดยพบจากการวิเคราะห์ข้อมูลการสำรวจที่ถูกเก็บไว้ 3 ปีต่อมาในเดือนมกราคม พ.ศ. 2559 องค์การหอดูดาวท้องฟ้าซีกใต้แห่งยุโรปได้เริ่มโครงการเพลเรดด็อท (Pale Red Dot, จุดแดงอันซีดจาง) โดยใช้อุปกรณ์ทางดาราศาสตร์ตรวจวัดเพื่อยืนยันการค้นพบใหม่ที่อาจเกิดขึ้น ซึ่งต่อมากลุ่มนักดาราศาสตร์ในโครงการได้ออกมาประกาศการค้นพบอย่างเป็นทางการเมื่อวันที่ 24 สิงหาคม ปีเดียวกัน กลุ่มนักดาราศาสตร์นำโดยกีเยม อันกลาดา-เอสกูเด จากมหาวิทยาลัยควีนแมรีแห่งลอนดอน ประกาศการค้นพบดาวเคราะห์นอกระบบพร็อกซิมาคนครึ่งม้า บี โดยบทความถูกตรวจสอบจากผู้เชี่ยวชาญในสาขาเดียวกันแล้วจึงตีพิมพ์ลงในวารสารเนเจอร์ นักดาราศาสตร์กลุ่มนี้ได้ตรวจวัดโดยใช้เครื่องมือสเปกโตรกราฟสองเครื่อง ได้แก่ "อุปกรณ์ค้นหาดาวเคราะห์ด้วยวิธีความเร็วแนวเล็งความแม่นยำสูง" (HARPS) ติดตั้งบนกล้องโทรทรรศน์ ESO 3.6 ม. ณ หอดูดาวลาซียา ประเทศชิลี และ "สเปกโตรกราฟเอเช็ลแสงที่มองเห็นได้และอัลตราไวโอเล็ต" (UVES) ติดตั้งบนกล้องโทรทรรศน์ขนาดใหญ่มาก (VLT) ขนาด 8 เมตร ณ ประเทศชิลี การวัดความเร็วแนวเล็งสูงสุดของดาวฤกษ์กับคาบการหมุนของดาวเคราะห์รอบดาวฤกษ์ทำให้สามารถคำนวณมวลอย่างต่ำของดาวเคราะห์ได้ นอกจากนี้ โอกาสที่การค้นพบนี้จะเป็นการตรวจจับเชิงบวกเทียม (false positive detection) ยังต่ำกว่า 1 ใน 10 ล้าน
มวล ขนาด และอุณหภูมิ
ปัจจุบันยังไม่มีการวัดความเอียงปรากฏของวงโคจรของดาวพร็อกซิมาคนครึ่งม้า บี ทำให้ยังไม่สามารถระบุมวลที่แน่นอนของดาวเคราะห์ดวงนี้ได้ ค่ามวลอย่างต่ำที่คำนวณได้โดยทางอ้อมจากการวัดค่าการเคลื่อนดอปเพลอร์มีค่า 1.27 เท่าของมวลโลก (M⊕) ซึ่งถ้ามองจากโลกเห็นวงโคจรของดาวดวงนี้เป็นระนาบด้านข้างแล้ว ความเคลื่อนดอปเพลอร์จะมีค่าสูงสุด ทำให้มวลอย่างต่ำคือมวลที่แท้จริงของดาวเคราะห์ ดังนั้นหากทราบค่าความเอียงของวงโคจรก็จะสามารถคำนวณมวลที่แน่นอนได้ ความเอียงที่มีค่ามากขึ้นจะให้ค่ามวลมากขึ้น จากการคำนวณมีโอกาส 90% ที่ดาวเคราะห์ดวงนี้มีมวลสูงสุด 3 M⊕ (2.3 เท่าของมวลต่ำสุด)
ดาวฤกษ์แม่
ดาวพร็อกซิมาคนครึ่งม้า บี ถูกตั้งชื่อตามดาวฤกษ์แม่พร็อกซิมาคนครึ่งม้า ซึ่งเป็นดาวฤกษ์ประเภทดาวแคระแดงชนิดสเปกตรัม M มีมวล 0.12 เท่าของมวลดวงอาทิตย์ มีรัศมี 0.14 เท่าของรัศมีดวงอาทิตย์ อุณหภูมิผิวเท่ากับ 3,042 K และอายุ 4,850 ล้านปี เปรียบเทียบกับดวงอาทิตย์ที่มีอุณหภูมิผิว 5,778 K และมีอายุ 4,600 ล้านปี ดาวฤกษ์พร็อกซิมาคนครึ่งม้าหมุนรอบตัวเองหนึ่งรอบใช้เวลาราว 83 วัน มีความสว่างเพียง 0.0015 เท่าของความสว่างดวงอาทิตย์ ดาวฤกษ์ดวงนี้มีความพิเศษตรงที่อุดมไปด้วยโลหะ ซึ่งพบได้ไม่บ่อยในกลุ่มดาวฤกษ์มวลน้อย ความเป็นโลหะ ([Fe/H]) ของดาวฤกษ์มีค่า 0.21 สูงกว่าปริมาณที่วัดได้ในชั้นบรรยากาศของดวงอาทิตย์ 1.62 เท่า
ดาวฤกษ์มีค่าความส่องสว่างปรากฏ 11.13 เป็นความส่องสว่างที่ปรากฏเห็นจากโลกโดยตรง ซึ่งถึงแม้ว่าจะเป็นดาวฤกษ์ที่อยู่ใกล้ดวงอาทิตย์มากที่สุด แต่เราก็ไม่สามารถมองเห็นได้ด้วยตาเปล่าจากโลกเนื่องจากดาวฤกษ์มีความสว่างต่ำ
ดาวพร็อกซิมาคนครึ่งม้าถือเป็นดาวแปรแสงดวงหนึ่ง ซึ่งบางครั้งความสว่างและการปลดปล่อยอนุภาคพลังงานสูงของดาวจะเพิ่มขึ้นอย่างน่าตกใจอันเป็นผลมาจากการเปลี่ยนแปลงเชิงแม่เหล็กของดาว ปรากฏการณ์นี้สามารถสร้างพายุสุริยะขนาดใหญ่และอาจสาดรังสีใส่พื้นผิวของดาวเคราะห์ที่โคจรโดยรอบได้หากดาวเคราะห์ดังกล่าวไม่มีสนามแม่เหล็กที่แรงพอหรือไม่มีชั้นบรรยากาศหนาพอที่จะป้องกัน
วงโคจร
ดาวพร็อกซิมาคนครึ่งม้า บี โคจรรอบดาวฤกษ์แม่ใช้เวลา 11.185 วัน โดยมีระยะห่างจากดาวฤกษ์มากที่สุด (กึ่งแกนเอก) เพียง 0.05 หน่วยดาราศาสตร์ (7 ล้านกิโลเมตร) ซึ่งเป็นระยะเพียง 1 ใน 20 ของระยะห่างระหว่างโลกกับดวงอาทิตย์ เทียบกับดาวพุธซึ่งเป็นดาวเคราะห์ที่อยู่ใกล้ดวงอาทิตย์มากที่สุดยังมีระยะกึ่งแกนเอก 0.39 หน่วยดาราศาสตร์ พร็อกซิมาคนครึ่งม้า บี ได้รับฟลักซ์รังสีจากดาวฤกษ์แม่ประมาณ 65 % ของฟลักซ์รังสีที่โลกได้รับจากดวงอาทิตย์ แต่เนื่องจากดาวเคราะห์มีวงโคจรอยู่ใกล้ดาวฤกษ์แม่มาก ทำให้ได้รับปริมาณฟลักซ์ของรังสีเอกซ์สูงกว่าที่โลกได้รับถึง 400 เท่า
การอาศัยได้
หัวข้อเรื่องการอาศัยได้บนดาวพร็อกซิมาคนครึ่งม้า บี นั้นยังไม่ได้มีการเสนออย่างเป็นทางการ อย่างไรก็ตาม เราสามารถอนุมานแบบจำลองภูมิอากาศและพิจารณาเชิงทฤษฎีได้จากข้อมูลการกักเก็บสารระเหยได้บนดาวและรูปแบบการหมุนรอบตัวเองของดาวเคราะห์
ดาวเคราะห์นอกระบบดวงนี้โคจรในเขตอาศัยได้ของดาวพร็อกซิมาคนครึ่งม้า เป็นเขตที่น้ำสามารถดำรงสถานะของเหลวได้บนผิวดาวหากชั้นบรรยากาศและดาวเคราะห์เองมีสภาพที่เหมาะสม ดาวฤกษ์แม่เป็นดาวแคระแดง มีมวล 1 ใน 8 เท่าของมวลดวงอาทิตย์ ทำให้ขอบเขตอาศัยได้อยู่ระหว่าง 0.0423–0.0816 หน่วยดาราศาสตร์
ถึงแม้ว่าดาวเคราะห์ดวงนี้จะตั้งอยู่ในเขตอาศัยได้ แต่ยังมีการตั้งคำถามถึงการอยู่อาศัยได้ เนื่องจากยังมีเงื่อนไขทางกายภาพอื่น ๆ ที่มีศักยภาพเสี่ยงอันตราย เช่น ดาวเคราะห์ตั้งอยู่ใกล้ดาวฤกษ์พอที่จะเกิดปรากฏการณ์ไทดัลล็อก ซึ่งเกิดขึ้นหากดาวเคราะห์มีความเยื้องศูนย์กลางของวงโคจรเป็น 0 ทำให้ด้านหนึ่งของดาวเคราะห์ประจันหันหน้าเข้าดาวฤกษ์และได้รับความร้อนและรังสีอยู่ตลอดเวลา ส่วนอีกด้านตกอยู่ในความมืดและความเย็นตลอดไป กรณีดังกล่าวนักวิทยาศาสตร์ได้คิดว่าหากมีพื้นที่อยู่อาศัยได้บนดาวแล้ว พื้นที่นี้น่าจะตั้งอยู่บริเวณขอบของทั้งสองเขตนี้ นั่นคือพื้นที่ระหว่างกลางวันและกลางคืน โดยอุณหภูมิอาจเหมาะสมทำให้น้ำคงอยู่ในสภาพของเหลวได้หากมีน้ำบนดาวเคราะห์
ค่าความเยื้องศูนย์กลางของวงโคจรของดาวพร็อกซิมาคนครึ่งม้า บี ยังไม่ทราบแน่ชัด โดยเบื้องต้นทราบว่าต่ำกว่า 0.35 ซึ่งมีศักยภาพสูงพอที่จะเกิดการโคจรที่มีอัตราการสั่นพ้องของวงโคจรเป็น 3:2 คล้ายกับการหมุนรอบตัวเองของดาวพุธเมื่อเทียบกับดวงอาทิตย์ องค์การหอดูดาวท้องฟ้าซีกใต้แห่งยุโรปสันนิษฐานว่าหากดาวเคราะห์ดวงนี้มีน้ำและบรรยากาศแล้ว จะเกิดสภาพแวดล้อมที่เหมาะสมกว่าเมื่อไม่มีน้ำและบรรยากาศอย่างมาก ซึ่งอาจมีอุณหภูมิเฉลี่ยใกล้เคียงกับโลก พื้นที่อาศัยได้อาจเพิ่มขึ้นอีกมากถ้าหากดาวเคราะห์ดวงนี้มีชั้นบรรยากาศหนาพอที่จะสามารถถ่ายเทความร้อนไปยังด้านที่หันหน้าออกจากดาวฤกษ์ แบบจำลองให้ผลไว้ว่า หากปัจจุบันดาวเคราะห์ยังมีชั้นบรรยากาศอยู่ ดาวเคราะห์ดวงนี้อาจเคยสูญเสียปริมาณน้ำไปแล้วราว 1 มหาสมุทรในช่วง 100-200 ล้านปีหลังดาวเคราะห์ก่อกำเนิดเนื่องจากถูกรังสีของดาวฤกษ์กวาดออกไปในช่วงนั้น น้ำในสถานะของเหลวอาจปรากฏเฉพาะในพื้นที่ที่มีแดดแรงที่สุดของซีกดาวที่หันหน้าเข้าดาวฤกษ์ (กรณีไทดัลล็อก) หรือบริเวณเขตร้อนของดาว (กรณีการหมุนแบบสั่นพ้องอัตราส่วน 3:2) ทำให้สรุปได้ว่า ความสามารถในการกักเก็บน้ำของดาวเคราะห์เป็นปัญหาใหญ่ที่สุดต่อสภาพการอาศัยได้ของดาวเคราะห์ เราอาจใช้กล้องโทรทรรศน์หรือเครื่องมือสำรวจดาวเคราะห์ดวงนี้ได้ ซึ่งจะให้ข้อมูลด้านองค์ประกอบและชั้นบรรยากาศของดาวมากขึ้น นำมาวิเคราะห์ได้มากขึ้น
ภาพเคลื่อนไหวด้านล่างคือแบบจำลองเชิงตัวเลขแสดงอุณหภูมิพื้นผิวที่เป็นไปได้บนดาวเคราะห์พร็อกซิมาคนครึ่งม้า บี โดยใช้แบบจำลองภูมิอากาศทั่วดาวเคราะห์ (Planetary Global Climate Model) ของห้องปฏิบัติการอุตุนิยมวิทยาเชิงพลวัต (Laboratoire de Météorologie Dynamique) ในที่นี้กำหนดให้ดาวเคราะห์มีบรรยากาศคล้ายโลกและมีมหาสมุทรปกคลุมดาวทั้งดวง เส้นประที่เห็นคือขอบเขตระหว่างผิวมหาสมุทรน้ำ (เหลว) และน้ำแข็ง และดาวเคราะห์มีการหมุนรอบตัวเองครบหนึ่งรอบ
เทศบาลเมืองคลองแห
คลองแห เป็นเทศบาลเมืองซึ่งมีอาณาเขตครอบคลุมพื้นที่ตำบลคลองแหในอำเภอหาดใหญ่ จังหวัดสงขลา อยู่ห่างจากที่ว่าการอำเภอหาดใหญ่ประมาณ 10 กิโลเมตร เดิมถูกจัดตั้งขึ้นเป็นองค์การบริหารส่วนตำบลใน พ.ศ. 2538 ต่อมาได้ยกฐานะขึ้นเป็นเทศบาลตำบลใน พ.ศ. 2546 และยกฐานะขึ้นเป็นเทศบาลเมืองใน พ.ศ. 2550 ปัจจุบันในเขตเทศบาลมีประชากร 39,379 คน
สภาพภูมิประเทศเป็นที่ราบลุ่มสลับเนินสวนยางพารา มีคลองสองสายคือ คลองแหและคลองอู่ตะเภา ศาสนสถานที่สำคัญในเขตเทศบาลได้แก่ วัดอัมพวัน วัดคลองแห และมัสยิดกลางจังหวัดสงขลา การขนส่งมีถนนสายสำคัญคือ ถนนคลองแห–คูเต่า ซึ่งผ่านสำนักงานเทศบาล และถนนลพบุรีราเมศวร์ โดยถนนทั้งสองสายตัดกันที่แยกคลองแห
เทศบาลเมืองคลองแหแบ่งเป็น 11 หมู่บ้าน
พระโกศทองใหญ่
พระโกศทองใหญ่ หรือ พระลองทองใหญ่ เป็นพระโกศสำหรับทรงพระบรมศพของพระมหากษัตริย์และพระศพของพระบรมวงศ์ชั้นสูง สร้างขึ้นโดยพระบาทสมเด็จพระพุทธยอดฟ้าจุฬาโลกมหาราช นับเป็นพระโกศที่มีลำดับยศสูงที่สุด โดยได้ใช้ทรงพระศพของสมเด็จพระเจ้าลูกเธอ เจ้าฟ้ากรมหลวงศรีสุนทรเทพเป็นพระองค์แรก (แต่ในพระราชพงศาวดารกรุงรัตนโกสินทร์รัชกาลที่ 1 ฉบับเจ้าพระยาทิพากรวงศ์ ฉบับตัวเขียน ระบุว่าพระศพสมเด็จเจ้าฟ้าฯ กรมหลวงศรีสุนทรเทพนั้น ใช้พระโกศไม้สิบสอง และเมื่อเสร็จการพระศพจึงลอกทองที่หุ้มพระโกศไม้สิบสองมาหุ้มทำพระโกศทองใหญ่และทรงพระบรมศพของรัชกาลที่ 1 เป็นพระองค์แรก) พระโกศทองใหญ่ใช้ทรงพระศพของสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดีเป็นพระองค์ล่าสุด
นอกจากนี้ พระโกศทองใหญ่ยังใช้เป็นเครื่องประกอบพระอิสริยยศพระศพสำหรับพระบรมวงศานุวงศ์ที่บรรจุพระบรมศพและพระศพลงในหีบพระศพแทนการลงพระโกศ เช่น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ
พระโกศทองใหญ่สร้างขึ้นเมื่อปีมะโรง จุลศักราช 1170 ตรงกับ พุทธศักราช 2351 โดยพระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้รื้อทองที่หุ้มพระโกศกุดั่นมาใช้สำหรับทำพระโกศทองใหญ่เพื่อไว้สำหรับทรงพระบรมศพของพระองค์เอง พระโกศทองใหญ่ทำจากไม้แกะสลัก มีรูปทรงแปดเหลี่ยม หุ้มทองคำตลอดองค์ และมีฝาเป็นยอดมงกุฎ เมื่อการสร้างพระโกศเสร็จสมบูรณ์แล้ว พระองค์โปรดให้นำพระโกศองค์นี้เข้าไปตั้งถวายเพื่อทอดพระเนตร ณ พระที่นั่งไพศาลทักษิณ
ในปีเดียวกันนั้นเอง สมเด็จพระเจ้าลูกเธอ เจ้าฟ้ากรมหลวงศรีสุนทรเทพสิ้นพระชนม์ลง ทำให้พระบาทสมเด็จพระพุทธยอดฟ้าจุฬาโลกมหาราชทรงพระอาลัยเป็นอันมาก รวมทั้ง พระองค์ทรงใคร่จะทอดพระเนตรพระโกศทองใหญ่เมื่อตั้งพระเบญจาในคราวออกพระเมรุ ดังนั้น พระองค์จึงทรงพระกรุณาโปรดเกล้าฯ พระราชทานพระโกศทองใหญ่ประกอบพระลองในสำหรับบรรจุพระศพสมเด็จพระเจ้าลูกเธอ เจ้าฟ้ากรมหลวงศรีสุนทรเทพเป็นครั้งแรก ด้วยเหตุนี้จึงเป็นประเพณีในรัชกาลต่อ ๆ มาที่จะพระราชทานพระโกศทองใหญ่สำหรับทรงพระศพอื่นได้นอกเหนือจากพระบรมศพ แต่ในพระราชพงศาวดารกรุงรัตนโกสินทร์รัชกาลที่ 1 ฉบับเจ้าพระยาทิพากรวงศ์ ฉบับตัวเขียน ระบุว่าพระศพสมเด็จเจ้าฟ้าฯ กรมหลวงศรีสุนทรเทพนั้น ใช้พระโกศไม้สิบสองทรงพระศพ และเมื่อเสร็จการพระศพจึงลอกทองที่หุ้มพระโกศไม้สิบสองมาหุ้มทำพระโกศทองใหญ่และทรงพระบรมศพของรัชกาลที่ 1 เป็นพระองค์แรก โดยปัจจุบัน นอกจากพระมหากษัตริย์แล้ว พระบรมวงศ์ที่จะได้รับพระราชทานพระโกศทองใหญ่เมื่อสิ้นพระชนม์ ได้แก่ สมเด็จพระบรมราชินี สมเด็จพระบรมราชชนนี สมเด็จพระยุพราช สมเด็จพระบรมราชกุมารี และสมเด็จเจ้าฟ้า ที่ทรงพระกรุณาโปรดเกล้าฯ เป็นพิเศษ
นอกจากนี้ ยังมีการพระราชทานเครื่องประดับพระโกศของเจ้านายที่พระราชทานพระโกศทองใหญ่ให้ทรงพระบรมศพหรือพระศพ ลดหลั่นกันไปตามพระอิสริยยศ โดยปกติพระบรมศพนั้นจะพระราชทานดอกไม้เพชร ดอกไม้ไหว เฟื่องและดอกไม้เอวเป็นเครื่องประดับพระโกศ ส่วนพระศพของเจ้าฟ้าที่ไม่ได้สถาปนาเป็นพิเศษ จะเอาดอกไม้เพชรฝาพระโกศกับดอกไม้เอวเพชรออก คงเหลือแต่พุ่มเพชรกับเฟื่องเพชร เป็นต้น ในส่วนการตั้งพระโกศทองใหญ่ที่พระเมรุนั้นให้ตั้งแต่พระเมรุกลางเมืองเท่านั้น ดังนั้น ถ้าหากพระราชทานเพลิงพระศพที่วัดจะพระราชทานพระโกศทองใหญ่เมื่อชักพระศพ รวมทั้ง อาจมีการพระราชทานพระโกศทองใหญ่ให้ทรงพระศพเมื่อคราวออกพระเมรุด้วย
== รายพระนามที่ทรงพระโกศทองใหญ่ ==
รัชสมัยพระบาทสมเด็จพระจอมเกล้าเจ้าอยู่หัว
นอกจากนี้ พระบาทสมเด็จพระจอมเกล้าเจ้าอยู่หัวมีพระราชประสงค์จะพระราชทานพระโกศทองใหญ่สำหรับพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ แต่เนื่องจากกรมพระพิทักษเทเวศร์มีพระรูปใหญ่โต จึงทรงพระโกศมณฑปแทน
แดลลัสแมฟเวอริกส์
แดลลัสแมฟเวอริกส์ (Dallas Mavericks) เป็นทีมบาสเกตบอลในลีกเอ็นบีเอ ในเมืองแดลลัส รัฐเท็กซัส เล่นอยู่ในดิวิชั่นภาคตะวันตกเฉียงใต้ในคอนเฟอเรนส์ตะวันตก เป็นแชมป์ทีมล่าสุดจากฤดูกาล 2010-2011
กีฬาว่ายน้ำในโอลิมปิกฤดูร้อน 1932
การแข่งขันกีฬาว่ายน้ำในโอลิมปิกฤดูร้อน 1932 เป็นการแข่งขันว่ายน้ำโอลิมปิกที่จัดขึ้นในลอสแอนเจลิส สหรัฐอเมริกา กำหนดแข่งขันระหว่างวันที่ 6 - 13 สิงหาคม พ.ศ. 2475
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี
คณะเทคโนโลยีสื่อสารมวลชน มหาวิทยาลัยเทคโนโลยีราชมงคลธัญบุรี เป็นคณะในสังกัดมหาวิทยาลัยเทคโนโลยีราชมงคลธัญบุรี ก่อตั้งขึ้นเมื่อปี พ.ศ. 2543 มีฐานะเป็นคณะในสังกัดสถาบันเทคโนโลยีราชมงคล
ประวัติ
เหตุผลของการจัดตั้งคณะเทคโนโลยีสื่อสารมวลชน เพื่อให้สามารถรองรับกับการผลิตบุคลากรศาสตร์ต่างๆ ทางด้านการผลิตสื่อ สอดคล้องกับยุทธศาสตร์ในการพัฒนาประเทศในการเพิ่มกำลังคนด้านการผลิตสื่อเพื่อการสื่อสารมวลชน เปิดการเรียนการสอนใน 2 สาขา ดังนี้
สาขาและหลักสูตร
ปริญญาตรี (เทคโนโลยีบัณฑิต)
หลักสูตรเทคโนโลยีบัณฑิต (ทล.บ.) 4 ปี : รับผู้สำเร็จการศึกษาระดับ ปวช.ทุกสาขาวิชา และ ม.6 ทุกแผนการเรียนหรือเทียบเท่า สาขาที่เปิดสอน มีดังนี้
หลักสูตรเทคโนโลยีบัณฑิต (ทล.บ.) เทียบโอน ใช้เวลาเรียน 2 ปี ครึ่ง : รับผู้สำเร็จการศึกษาระดับ ปวส.ทุกสาขาวิชา สาขาที่เปิดสอน มีดังนี้
สาขาที่เคยเปิดในอดีตของหลักสูตรเทียบโอน
</li>
ปริญญาโท (วิทยาศาสตร์มหาบัณฑิต)
หลักสูตรวิทยาศาสตร์มหาบัณฑิต (เทคโนโลยีสื่อสารมวลชน) (วท.ม.) 2 ปี : รับผู้สำเร็จการศึกษาระดับปริญญาตรี.ทุกสาขาวิชา ทุกแผนการเรียนหรือเทียบเท่า สาขาที่เปิดสอน มีดังนี้
ปริญญาเอก (ปรัชญาดุษฎีบัณฑิต)
พรอแว็ง
พรอแว็ง (Provins) เป็นเมืองที่อยู่ในจังหวัดแซเนมาร์นในแคว้นอีล-เดอ-ฟร็องส์ทางตอนกลางค่อนไปทางเหนือของประเทศฝรั่งเศส พรอแว็งเป็นเมืองของงานเทศกาลของยุคกลางที่ได้รับการขึ้นทะเบียนเป็นมรดกโลกโดยองค์การยูเนสโกในปี ค.ศ. 2001
โตโยต้า 86
Subaru BRZ ชื่อ BRZ มาจาก 3 องค์ประกอบ ได้แก่ B จาก Boxer engine, R จาก Rear-wheel drive และ Z จาก Zenith. Subaru พัฒนาเครื่องยนต์ FA20 โดยใช้เครื่องยนต์ FB20 เป็นพื้นฐานโดยทำการผสมผสานเข้ากับเทคโนโลยี D-4S ของโตโยต้า ผลปรากฏว่าได้ประสิทธิภาพที่สูงกว่าเครื่องยนต์ตัวเดิมมาก และ เนื่องด้วยผลของการพัฒนาครั้งนี้ ทำให้กระบอกสูบของ FA20 มีขนาด 86x86 mm. โดยบังเอิญ การของแบบของ Subaru BRZ นั้นมีความแตกต่างจากการของแบบของรถคู่แฝดอย่าง Toyota 86 (GT86) และ Scion FR-S อยู่พอสมควร สังเกตได้จาก รายละเอียดของกันชนหน้า ช่องดักอากาศ โคมไฟหน้า ไฟเดย์ไลท์ และช่องระบายอากาศที่แก้มข้างรถ. เวอร์ชันRA คือ เวอร์ชันที่ ปราศจากสิ่งอำนวนความสะดวกใดๆภายในรถ ไม่มีไฟเดย์ไลท์ ไม่มีไฟตัดหมอ กันขนหน้าและกันชนหลังใช้สีดำหรือสีเดียวกับตัวรถ ทำให้เวอร์ชันนี้เป็นเวอร์ชันที่มีราคาต่ำที่สุด และ เป็นเวอร์ชันที่ผลิตขึ้นมาเพื่อขายให้กับที่แข่ง หรือผู้ที่สนใจจะซื้อไปเพื่อทำการโมดิฟายสำหรับแข่ง. ในปี 2556 Subaru เปิดตัว BRZ tS สำหรับตลาดญี่ปุ่นเท่านั้น โดยเวอร์ชันนี้มีการตกแต่งพิเศษโดย Subaru Tecnica International หรือ STI โดย เวอร์ชัน tS นี้จะมีการปรับเซ็ตช่วงล่างใหม่ เปลี่ยนเพลาขับใหม่ ใช้ชุดเบรกของBrembo ชุดBody kit จากSTI ล้อ BBS สีเงินขอบ18 พวงมาลัย และ เบาะนั่งใหม่ ถ้าเป็น tS GT Package ก็จะได้เปลี่ยนเป็นล้อ BBS สีดำ เบาะนั่นจาก Recaro และสปอยเลอร์หลังทำจากคาร์บอนไฟเบอร์ BRZ tS จะถูกจำกัดจำนวนไว้ที่ 500 คันเท่านั้นโดยในที่นี้จะเป็น tS GT Package ไม่เกิน 250 คัน.
รุ่นปรับโฉม
BRZ ของ Subaru ที่จำหน่ายอยู่ในปัจจุบัน เพิ่งจะได้รับการยกหน้าใหม่ไปเมื่อ 2 ปีที่ผ่านมา แต่ความเปลี่ยนแปลงครั้งใหม่ได้เกิดขึ้นแล้ว จากภาพของรถต้นแบบที่ถูกจับภาพไว้ได้ขณะกำลังวิ่งทดสอบอยู่ที่สนามเนือร์บวร์คริง ประเทศเยอรมนี ซึ่งเห็นได้อย่างชัดเจนว่า BRZ ใหม่ จะมาพร้อมกับรูปลักษณ์ที่ก้าวร้าวดุดันมากขึ้น รูปลักษณ์ที่ก้าวร้าวดุดันมากขึ้นของ BRZ ใหม่ เกิดจากการออกแบบชุดกันชนหน้าใหม่ และเทคโนโลยีของชุดไฟส่องสว่างด้านหน้าที่นำมาใช้ ขณะที่ไฟท้าย ฝากระโปรงหลัง และดีไซน์ของแผงดิฟฟิวเซอร์หลัง Subaru BRZ มีการปรับเปลี่ยนไปจากเดิมด้วยเช่นกัน ที่เปลี่ยนหน้าเปลี่ยนตาให้ เข้ม แรงขึ้น ด้วย กันชนหน้าใหม่ พร้อมไฟหน้าใหม่รูปตัว C แบบ LED ที่มีไฟ Day Time Running Light ภายในโคม รวมถึงไฟตัดหมอกแบบ LED ไฟท้ายใหม่แบบ LED และยังให้ล้ออัลลอยขนาด 17 นิ้วลาย 10 ก้านใหม่ ภายในแต่งองค์ทรงเครื่องให้ทันสมัย น่าใช้ยิ่งขึ้น ด้วย มาตรวัดพร้อมจอแสดงผลข้อมูล ขนาด 4.2 นิ้ว บอกข้อมูลการทำงานอย่างชัดเจน พร้อมพวงมาลัยมัลติฟังก์ชันใหม่ 3 ก้าน ทรงสปอร์ต งานนี้ไม่ต้องใช้วิทยุ 2DIN ดีไซน์บ้านๆ อีกต่อไป ติดตั้งเครื่องเล่นวิทยุพร้อมจอสัมผัสขนาด 6.2 นิ้ว ส่งเสียงเพลงผ่านลำโพง 6 ตัว รองรับ Bluetooth และ voice control เปเป็นออฟชั่นมาตรฐาน และการหุ้มหนังที่พวงมาลัยด้วยด้ายแดงบ่งบอกความร้อนแรง เฉียบคม
รุ่นที่ 2 (ZN8/ZD8; 2021)
Toyota และ Subaru จะเปิดตัวรถยนต์รุ่นใหม่ที่พัฒนาร่วมกัน 5 เมษายนนี้ !
ความร่วมมือระหว่าง Toyota และ Subaru ไม่ใช่เรื่องแปลกใหม่อะไร เพราะเราเคยเห็นมาแล้วกับสปอร์ตขับหลังอย่าง Toyota GR86 และ Subaru BRZ ล่าสุด มีการยืนยันจากทางการว่า ทั้งสองกำลังจะเปิดตัวรถยนต์รุ่นใหม่พร้อมกัน ในอีกไม่กี่วันข้างหน้านี้และมีการปล่อยภาพ Teaser มาด้วย
แม้จะมีข่าวลือก่อนหน้านี้ว่า กำหนดเปิดตัวของทายาท Toyota GT86 ซึ่งพัฒนาร่วมกับ Subaru BRZ ถูกเลื่อนออกไป เพราะประธานของ Toyota อยากให้ต่างจากค่ายดาวลูกไก่มากกว่าเดิม ล่าสุด ยืนยันได้แล้วว่าไม่จริง เนื่องจาก Toyota GR86 ได้เปิดตัวแล้วที่บ้านเกิดเมื่อ 5 เมษายน 2021 ส่วนรายละเอียดมิติตัวถัง มีดังนี้
ยาว 4,265 มิลลิเมตร / กว้าง  1,775 มิลลิเมตร / สูง  1,310 มิลลิเมตร / ระยะฐานล้อ  2,575 มิลลิเมตร
ภายนอกของ Toyota GR86 แตกต่างจากแฝดคนละฝาเพียงโลโก้ค่าย และกระจังหน้าแบบรังผึ้ง Functional Matrix Grill ที่สงวนสิทธิ์ไว้ให้รุ่น GR ต่างจาก BRZ ที่เป็นกระจังหน้าแนวนอน ล้อเป็นขนาด 18 นิ้ว รัดด้วยยางเบอร์ 215/40 จุดศูนย์ถ่วงเน้นกดให้ต่ำ ด้วยการนำวัสดุอะลูมิเนียมมาทำหลังคา รวมไปถึงแก้มคู่หน้า, เบาะคู่หน้า และ ท่อไอเสียเพื่อรีดน้ำหนัก
ห้องโดยสารมาในโทนสีดำ ตัดกับแถบสีแดงบนเบาะและแผงประตู ปุ่มควบคุมระบบต่างๆ จัดวางเป็นระเบียบใช้งานง่าย ให้ผู้ขับขี่มีสมาธิในการควบคุม หน้าจอแสดงผลแบบ TFT มีขนาด 7 นิ้ว แสดงกราฟิกการทำงานของสูบนอน เพื่อปลุกเร้าประสาทสัมผัสก่อนขับ และตอกย้ำเอกลักษณ์ของขุมพลัง
ขุมพลังของ Toyota GR86 เป็น เครื่องยนต์เบนซิน แบบ 4 สูบนอน ขนาด 2,387 ซีซี. อัตราส่วนกำลังอัด 12.5 : 1 กำลังสูงสุด 235 แรงม้า ที่ 7,000 รอบ/นาที แรงบิดสูงสุด 250 นิวตันเมตร ที่ 3,700 รอบ/นาที จับคู่กับเกียร์ธรรมดา 6 จังหวะ หรือ เกียร์อัตโนมัติ 6 จังหวะ ขับเคลื่อนล้อคู่หลัง ทำอัตราเร่ง 0 – 100 กิโลเมตร/ชั่วโมง ภายใน 6.3 วินาที เร็วกว่ารุ่นเดิมที่ทำได้ใน 7.4 วินาที
น้ำหนักตัวของรุ่นเกียร์ธรรมดาอยู่ที่ 1,270 กิโลกรัม ช่วงล่างด้านหน้าเป็นแบบ MacPherson Strut ด้านหลังเป็น Double Wishbone ในรุ่นเกียร์อัตโนมัติมีการติดตั้งระบบความปลอดภัย EyeSight จาก Subaru มาให้ด้วย ส่วนกำหนดการออกจำหน่ายที่ประเทศญี่ปุ่นของ Toyota GR86 จะเริ่มขึ้นในฤดูใบไม้ร่วงนี้ หรือ ราวเดือนกันยายน – ธันวาคม 2021
ในที่สุดหลังจากรอกันมานาน ทางซูบารุ ประเทศไทย ก็ได้ฤกษ์ในการเปิดตัวอย่างเป็นทางการ Subaru BRZ ใหม่ รถสปอร์ตคูเป้ ที่พกความเร้าใจมาเต็มกระเป๋า ในงานมอเตอร์โชว์
โดยในรุ่นเกียร์อัตโนมัติ มาพร้อมกับ เทคโนโลยีความปลอดภัย Subaru Eyesight ที่ให้ความปลอดภัยในการขับขี่มากขึ้น
สำหรับ Subaru BRZ ใหม่ มีราคาดังนี้
จากนั้น Toyota GR 86 2.4 BOXER เตรียมเปิดตัวในไทย ไตรมาส 3 ปี 2022 นี้ !
วันที่ 17 กันยายน 2565 ดร.สุรศักดิ์ สุทองวัน รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด เปิดเผยว่าบริษัทได้เปิดจองสิทธิรถยนต์สปอร์ต GR 86 นำเข้าจากประเทศญี่ปุ่นมาพร้อมเครื่องยนต์เบนซินใหม่แบบ Boxer สูบนอนขนาด 2.4 ลิตร 4 สูบแนวนอน DOHC 16 วาล์ว เกียร์อัตโนมัติ 6 สปีด พร้อม Shift lock ให้กำลังสูงสุด 237 แรงม้า ระบบขับเคลื่อนล้อหลัง โครงสร้างตัวถังและช่วงล่างเบา หลังคา ฝากระโปรงหน้า และด้านข้างตัวถังผลิตจากอะลูมิเนียมมาพร้อมระบบกันสะเทือนด้านหน้า McPherson Strut พร้อมเหล็กกันโคลง ด้านหลังอิสระแบบปีกนกคู่พร้อมเหล็กกันโคลง ส่งผลให้ควบคุมรถได้อย่างมีเสถียรภาพในทุกสภาพถนน โตโยต้าเปิดจองสิทธิสปอร์ตคาร์ “GR 86” ใหม่ ราคา 2.949 ล้าน สั่งตรงจากญี่ปุ่น ขายในไทยแค่ 15 คัน พร้อม “GR Supra” ราคา 5.199 ล้าน จำนวน 10 คัน สั่งตรงจากออสเตรีย พิเศษรับ “GR Exclusive Box Set” พร้อมลายเซ็นนายใหญ่ “อากิโอะ โตโยดะ”
เทศบาลเมืองทุ่งตำเสา
ทุ่งตำเสา เป็นเทศบาลเมืองซึ่งมีอาณาเขตครอบคลุมพื้นที่ตำบลทุ่งตำเสาในอำเภอหาดใหญ่ จังหวัดสงขลา เดิมมีฐานะเป็นองค์การบริหารส่วนตำบล และได้ยกฐานะเป็นเทศบาลเมืองใน พ.ศ. 2554 ปัจจุบันในเขตเทศบาลมีประชากร 16,800 คน เทศบาลเมืองทุ่งตำเสาเป็นที่ตั้งของน้ำตกโตนเรือและน้ำตกโตนงาช้างในเขตรักษาพันธุ์สัตว์ป่าโตนงาช้าง
ทุ่งตำเสาในอดีตเคยเป็นพื้นที่ภายใต้เขตอิทธิพลของพรรคคอมมิวนิสต์แห่งประเทศไทยในช่วงสงครามเย็น และเป็นพื้นที่ที่มีแหล่งแร่วุลแฟรมมากเป็นอันดับต้น ๆ ของภาคใต้ จนชาวบ้านได้ขุดอุโมงค์บ้านวังพาขึ้นเพื่อขุดหาและร่อนแร่
การขนส่งในเขตเทศบาลมีทางหลวงแผ่นดินหมายเลข 4287 ซึ่งเชื่อมต่อกับเทศบาลนครหาดใหญ่ นอกจากนี้ ท่าอากาศยานหาดใหญ่ ยังมีพื้นที่บางส่วนอยู่ในเขตเทศบาลนี้ด้วย
มะเร็งตับอ่อน
มะเร็งตับอ่อนคือมะเร็งที่เกิดขึ้นในตับอ่อน โดยเซลล์ในตับอ่อนเพิ่มจำนวนโดยไม่ถูกควบคุมเกิดเป็นก้อนมะเร็ง สามารถรุกรานและแพร่กระจายไปยังส่วนอื่นของร่างกายได้ มีอยู่หลายชนิด ชนิดที่พบบ่อยที่สุดคือมะเร็งตับอ่อนชนิดเซลล์ต่อม หรือ อะดีโนคาร์ซิโนมา โดยพบเป็นร้อยละ 90 ของมะเร็งตับอ่อนทั้งหมด ทำให้บ่อยครั้งมีการใช้คำว่า "มะเร็งตับอ่อน" ในความหมายเดียวกันกับ "มะเร็งตับอ่อนชนิดเซลล์ต่อม" โดยมะเร็งชนิดเซลล์ต่อมนี้เจริญมาจากส่วนของตับอ่อนที่สร้างเอนไซม์ย่อยอาหาร ผู้ป่วยมะเร็งตับอ่อนราวร้อยละ 1-2 จะเป็นมะเร็งชนิดนิวโรเอนโดคริน ซึ่งเจริญมาจากเซลล์ตับอ่อนส่วนที่ทำหน้าที่สร้างฮอร์โมน มะเร็งตับอ่อนชนิดนิวโรเอนโดครินมักมีความรุนแรงน้อยกว่าชนิดเซลล์ต่อม ทั้งนี้ มะเร็งชนิดนิวโรเอนโดครินอาจเจริญมาจากตับอ่อนส่วนที่เป็นต่อมก็ได้
ผู้ป่วยอาจมีอาการดีซ่าน (ตัวตาเหลือง) ปวดท้อง ปวดหลัง น้ำหนักลด อุจจาระสีซีด ปัสสาวะสีเข้ม และเบื่ออาหาร อย่างไรก็ดีในระยะแรกของโรคผู้ป่วยมักไม่มีอาการ หรือมีอาการแบบไม่จำเพาะเจาะจง กว่าจะแสดงอาการที่ทำให้นำไปสู่การวินิจฉัยมะเร็งตับอ่อนได้ก็มักเข้าสู่ระยะท้ายของโรคแล้ว ทำให้ผู้ป่วยส่วนใหญ่มีมะเร็งลุกลามไปยังส่วนอื่นๆ ของร่างกายแล้ว ณ วันที่วินิจฉัยได้
โรคนี้พบได้น้อยมากในคนอายุไม่เกิน 40 ปี และในบรรดาผู้ป่วยมะเร็งตับอ่อนด้วยกัน กว่าครึ่งเป็นคนอายุมากกว่า 70 ปี ปัจจัยเสี่ยงที่ทำให้เกิดมะเร็งตับอ่อนมีหลายอย่าง เช่น การสูบบุหรี่ โรคอ้วน เบาหวาน การกินเนื้อแดง และโรคทางพันธุกรรมบางชนิดซึ่งพบได้น้อย ผู้ป่วยร้อยละ 25 สัมพันธ์กับการสูบบุหรี่ และร้อยละ 5-10 สัมพันธ์กับพันธุกรรมที่ได้รับการถ่ายทอดมา เมื่อหยุดสูบบุหรี่แล้วโอกาสเกิดมะเร็งตับอ่อนจะค่อยๆ ลดลงจนเท่ากับคนที่ไม่สูบบุหรี่เมื่อเลิกมาแล้ว 20 ปี การวินิจฉัยทำได้โดยการตรวจด้วยการสร้างภาพทางการแพทย์ เช่น อัลตราซาวด์ หรือซีทีสแกน ร่วมกับการตรวจเลือด และการตัดชิ้นเนื้อตรวจ ระยะของโรคมีตั้งแต่ระยะ 1 ไปจนถึงระยะ 4 การตรวจคัดกรองในคนทั่วไปที่ไม่มีอาการพบว่าไม่มีประสิทธิภาพ
การรักษาทำได้โดยการผ่าตัด การฉายรังสี การรับยาเคมีบำบัด การรักษาประคับประคอง รวมไปถึงการรักษาแบบผสมผสาน ทางเลือกในการรักษาจะขึ้นอยู่กับระยะของโรค การผ่าตัดเป็นทางเลือกเดียวที่สามารถรักษาให้หายขาดได้ในผู้ป่วยบางราย และอาจเป็นการรักษาที่ช่วยบรรเทาอาการในผู้ป่วยบางรายที่ไม่สามารถรักษาให้หายขาด บางครั้งอาจต้องใช้ยาแก้ปวดและยาช่วยย่อย โดยทั่วไปแล้วแนะนำให้เริ่มการรักษาแบบประคับประคองไปเลยตั้งแต่ช่วงแรกของการรักษา แม้จะเป็นรายที่มีแนวโน้มจะรักษาหายได้ก็ตาม
ชนิด
มะเร็งตับอ่อนมีอยู่หลายชนิดด้วยกัน ส่วนแบ่งออกได้เป็นกลุ่มใหญ่ๆ 2 กลุ่ม กลุ่มใหญ่ซึ่งคิดเป็นผู้ป่วยส่วนใหญ่ (ประมาณร้อยละ 95) เป็นมะเร็งที่เจริญมาจากส่วนของตับอ่อนที่ทำหน้าที่สร้างเอนไซม์ย่อยอาหาร คือตับอ่อนส่วนที่เป็นต่อมมีท่อ (exocrine) ซึ่งยังสามารถแบ่งออกเป็นชนิดย่อยได้อีก แต่มีแนวทางการวินิจฉัยและการรักษาคล้ายคลึงกัน อีกกลุ่มหนึ่งที่ถือเป็นส่วนน้อยคือมะเร็งที่เจริญมาจากส่วนของตับอ่อนที่ทำหน้าที่สร้างฮอร์โมน (ส่วนที่เป็นต่อมไร้ท่อ) กลุ่มนี้มีลักษณะเฉพาะที่แตกต่างจากกลุ่มใหญ่ มีชื่อเรียกว่ามะเร็งตับอ่อนชนิดนิวโอเอนโดคริน หรือ PanNET ทั้งสองกลุ่มมักพบในคนอายุมากกว่า 40 ปี เป็นส่วนใหญ่ และพบในผู้ชายมากกว่าเล็กน้อย แต่มีชนิดย่อยที่หายากบางประเภทที่พบในผู้หญิงและเด็กเป็นส่วนใหญ่
อาการและอาการแสดง
ผู้ป่วยมะเร็งตับอ่อนในระยะแรกมักไม่มีอาการที่ชัดเจน ทำให้กว่าจะวินิจฉัยได้ก็มักพบว่ามะเร็งได้แพร่กระจายไปยังตำแหน่งต่างๆ นอกตับอ่อนเรียบร้อยแล้ว ถือเป็นหนึ่งในสาเหตุสำคัญที่ทำให้ผู้ป่วยมะเร็งตับอ่อนมีอัตรารอดชีวิตต่ำ ข้อยกเว้นจะมีก็กรณีที่มะเร็งเป็นชนิด PanNET แบบต่อมทำงาน (functioning PanNET) ซึ่งผู้ป่วยจะมีอาการต่างๆ จากฮอร์โมนที่ถูกสร้างจากเนื้องอกชนิดนี้ ขึ้นอยู่กับชนิดของฮอร์โมน
อาการแรกเริ่ม
มะเร็งตับอ่อนเป็นมะเร็งที่มักไม่ปรากฏอาการในระยะแรกๆ บางครั้งจึงถูกเรียกว่าเพชฌฆาตเงียบ (silent killer) และแม้ปรากฏอาการก็มักเป็นอาการที่ไม่มีความจำเพาะเจาะจง ดังนั้นบ่อยครั้งจึงวินิจฉัยไม่ได้จนกว่าโรคจะลุกลามไปมาก อาการที่พบบ่อยได้แก่
คาร์ดิแกน (เพลง)
"คาร์ดิแกน" (Cardigan) เป็นเพลงที่บันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ เปิดตัวเป็นซิงเกิลนำของสตูดิโออัลบัมชุดที่แปดของเธอ โฟล์กลอร์ (2020) เมื่อวันที่ 27 กรกฎาคม ค.ศ. 2020 ผ่านทางรีพับลิกเรเคิดส์ เขียนเพลงและโปรดิวเซอร์โดยเทย์เลอร์ สวิฟต์ และแอรอน เดสเนอร์ "คาร์ดิแกน" เป็นแนวเพลงโฟล์ก ซอฟต์ร็อก อินดีร็อก และบัลลาด ที่มีความเร่าร้อนแบบช้า ๆ โดยมีการเรียบเรียงเสียงเปียโนที่ไพเราะ กลองสับ และไวโอลินเศร้าโศก
เนื้อเพลงกล่าวถึงความโรแมนติกอันปลอบโยนที่หายไปจากความทรงจำ ในมุมมองของผู้หญิงชื่อเบ็ตตี ซึ่งเป็นหนึ่งในตัวละครสมมติขึ้นในอัลบั้ม โฟล์กลอร์ มิวสิกวิดีโอประกอบเพลงที่เขียน กำกับ และออกแบบโดยเทย์เลอร์ สวิฟต์ ได้รับการเผยแพร่พร้อมกับการเปิดตัวอัลบั้ม วิดีโอได้รับการอธิบายว่าเป็นไปตามสุนทรียภาพแบบคอตเทจคอร์ หรือสุนทรียศาสตร์สไตล์ชนบทในฝัน โดยมีสวิฟต์อยู่ในฉากที่แตกต่างกัน 3 แบบ ได้แก่ กระท่อมในป่าที่แสนอบอุ่น ป่าที่ปกคลุมด้วยมอสส์ และทะเลพายุที่มืดมิด ซึ่งแสดงถึงแนวคิดของช่วงต่าง ๆ ของความสัมพันธ์ "คาร์ดิแกน" ได้รับการยกย่องจากนักวิจารณ์เพลงในเรื่องการแต่งเพลงที่ไพเราะและเสียงที่ผ่อนคลาย และการแสดงแสดงในงานประกาศรางวัลแกรมมีประจำปี ครั้งที่ 63 ได้แสดงเพลงเวอร์ชันอะคูสติกชื่อ "คาบินอินแคนเดิลไลต์" และเพลงได้เสนอชื่อเข้าชิงรางวัลแกรมมี สาขาเพลงแห่งปี และสาขาขับร้องเพลงป็อปเดี่ยวยอดเยี่ยม
การพัฒนาและองค์ประกอบ
"คาร์ดิแกน" ประพันธ์โดยเทย์เลอร์ สวิฟต์ และแอรอน เดสเนอร์ และอำนวยการสร้างโดยเดสเนอร์ เพลงนี้เป็นเพลงที่โหยหา เร่าร้อนช้า ๆ ของแนวเพลงโฟล์ก ซอฟต์ร็อก และอินดีร็อก เป็นเพลงที่ขับเคลื่อนด้วยการเรียบเรียงเสียงประสานของเปียโนที่นุ่มนวลและตัวอย่างเสียงกลองคลอบรรยากาศ เขียนด้วยคีย์ E♭ major และมีจังหวะเร็วปานกลางที่ 130 ครั้งต่อนาที ช่วงเสียงของสวิฟต์ในเพลงมีตั้งแต่ E♭3 ถึง A♭4 เนื้อเพลงแสดงถึงความมั่นใจ แต่ก็ "ขมขื่นเล็กน้อย" ด้วยสวิฟต์บอกแฟน ๆ ของเธอว่า "คาร์ดิแกน" เป็นเรื่องเกี่ยวกับ "ความโรแมนติกที่หายไป และเหตุใดความรักของหนุ่มสาวจึงมักติดตรึงอยู่ในความทรงจำของเราอย่างถาวร" เป็นหนึ่งในสามแทร็กในอัลบั้มที่บรรยายถึงรักสามเส้าจากสามมุมมองที่แตกต่างกันในแต่ละช่วงเวลาของชีวิตพวกเขา อีกสองเพลงคือ "ออกัสต์" และ "เบ็ตตี"
ในเพลงนี้ สวิฟต์ร้องเพลงจากมุมมองของตัวละครชื่อเบ็ตตี ผู้ที่ระลึกถึงการแยกทางและการมองโลกในแง่ดีอย่างยาวนานของความสัมพันธ์กับคนที่ชื่อเจมส์ ขณะที่การประชาสัมพันธ์ซิงเกิลเวอร์ชันลิมิเต็ดอิดิชัน สวิฟต์บอกแฟน ๆ ว่าเธอส่งบันทึกเสียงต้นฉบับที่แต่งเพลงให้แอรอน เดสส์เนอร์ในวันที่ 27 เมษายน ค.ศ. 2020 หลังจากได้ยินเสียงบรรเลงที่เขาสร้าง เดสส์เนอร์กล่าวว่า "คาร์ดิแกน" เป็นเพลงแรกที่เขียนขึ้นจากความร่วมมือของพวกเขา และเป็นเพลงแรกที่เขียนขึ้นจากอัลบั้มทั้งหมด เดสเนอร์กล่าวว่า สวิฟต์ประพันธ์เนื้อเพลงในการบรรเลงของเขาใช้เวลาประมาณห้าชั่วโมง รอยซิน โอคอนเนอร์จากดิอินดีเพ็นเดนต์เปรียบเทียบเพลงนี้กับ "คอลอิตวอตยูวอนต์" จากสตูดิโออัลบั้มชุดที่ 6 ของเธอในชื่อ เรพิวเทชัน (2017) ในขณะที่ บ็อบบี โอลิเวียร์จากสพิน เปรียบเทียบกับ "ไวล์ดิสต์ดรีมส์" จากสตูดิโออัลบั้มชุดที่ 5 ของเธอในชื่อ 1989 (2014)
รางวัลและการเสนอชื่อ
"คาร์ดิแกน" ได้รับสามรางวัลและได้รับการเสนอชื่อเข้าชิง 14 ครั้ง เพลงนี้ได้รับรางวัล สาขามิวสิกวิดีโอเพลงโปรด ในงานอเมริกันมิวสิกอะวอดส์ประจำปี ค.ศ. 2020 และเข้าชิงรางวัลสาขาเพลงแห่งปี และสาขาขับร้องเพลงป็อปเดี่ยวยอดเยี่ยม ในงานประกาศผลรางวัลแกรมมี ครั้งที่ 63 นับเป็นเพลงที่ 5 ของเทย์เลอร์ สวิฟต์ที่ได้รับการเสนอชื่อเข้าชิงสาขาเพลงแห่งปี และเพลงที่ 4 ในสาขาสาขาการแสดงเดี่ยวเพลงป็อปยอดเยี่ยม
เทศบาลตำบลเวียงเชียงแสน
เทศบาลตำบลเวียงเชียงแสน เป็นเทศบาลตำบลแห่งหนึ่งตั้งอยู่ในอำเภอเชียงแสน จังหวัดเชียงราย
ประวัติ
เริ่มแรกได้รับการจัดตั้งเป็นสุขาภิบาลเวียงเชียงแสน และได้รับการยกฐานะเป็นเทศบาลตำบลเวียงเชียงแสน เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542 ได้ประกาศในราชกิจจานุเบกษา เล่ม116 ตอนที่ 9 ก วันที่ 4 กุมภาพันธ์ 2542 โดยกำหนดให้ดวงตราประจำเทศบาลเป็นรูปพระธาตุเจดีย์ แสดงถึงการเป็นประวัติศาสตร์ ซึ่งมีโบราณสถานและโบราณวัตถุปรากฏให้เห็นเป็นจำนวนมาก รูปกำแพง แสดงถึงอาณาเขตซึ่งมีกำแพงเมืองเก่าล้อมรอบเขตเทศบาล ถึง 3 ด้าน แม่น้ำ แสดงถึงแม่น้ำโขง ซึ่งเป็นแม่น้ำนานาชาติ กั้นพรมแดนระหว่างประเทศไทยกับประเทศลาว
ชุมชน
เทศบาลตำบลเวียงเชียงแสนครอบคลุมพื้นที่บางส่วนของหมู่ 2 บ้านเวียงเหนือ และบางส่วนของหมู่ 3 บ้านเวียงใต้ ภายในเขตเทศบาลแบ่งออกเป็น 6 ชุมชน ได้แก่
เจย์-ซี
เจย์-ซี (Jay-Z) มีชื่อจริงว่า ชอว์น โครี คาร์เตอร์ (Shawn Corey Carter) เกิดเมื่อวันที่ 4 ธันวาคม ค.ศ. 1969 เป็นนักร้องแนวแร็ปชาวอเมริกัน ปัจจุบันดำรงตำแหน่งประธานและซีอีโอบริษัท เดฟ แจมและ ร็อก-อะ-เฟลลา เรคคอร์ดส์ เจย์-ซียังเป็นหนึ่งในเจ้าของคลับ 40/40 Club ในนิวยอร์ก และเป็นหนึ่งในหุ้นส่วน นิวเจอร์ เน็ตส์ ถือเป็นนักร้องแนวฮิปฮอปที่ประสบความสำเร็จในอาชีพต่างๆคนหนึ่ง เขามีทรัพย์สินประมาณ 1 พันล้านเหรียญ
เขาเป็นผู้ก่อตั้งและประธานฝ่ายบริหารให้กับ Rocawear อีกทั้งยังมีหุ้นส่วนใน NJ Nets, 40/40 Sports Clubs รวมถึงผลิตภัณฑ์บำรุงผิวและเสริมความงาม Carol's Daughter เขาได้เข้าสู่ธุรกิจรองเท้ากีฬาโดยการสร้างไลน์ใหม่ร่วมกับรองเท้าผ้าใบรีบ็อกในนามว่า S. Carter ทางด้านงานการกุศล เขาก่อตั้งมูลนิธิ Water For Life initiative Shawn Carter Scholarship Foundation
เจย์-ซี ประสบความสำเร็จทางด้านยอดขายอัลบั้ม มีชื่อเสียงทางด้านการเขียนเนื้อเพลงโดยไม่ใช้ทั้งปากกาและกระดาษนั่นคือพรสวรรค์ของเขา เจย์ ได้รับการย่องย่องว่าเป็น the best rapper alive หรือนักร้องแรพที่ยอดเยี่ยมที่สุดที่ยังมีชีวิตอยู่ หลังจากการจากไปของ สองแรปเปอร์ผู้ยิ่งใหญ่แห่งยุค บิ๊กกี้ส์ และทูพัคส์ และจากประโยคที่ว่านี้ ทำให้เกิดกรณีพิพาทระหว่าง เจย์และนาซ ศิลปินแรพผิวสีร่วมเมืองจากย่านควีนส์ ออกเพลงมาโจมตีใส่กันในทศวรรษที่ผ่านมา แต่ในที่สุดทุกอย่างก็จบลงด้วยดี โดยทั้งคู่ร่วมร้องด้วยกันในเพลง dead president อีกทั้ง นาซยังเป็น แขกรับเชิญในวิดีโอเพลง Roc Boys ของเจย์ซีอีกด้วย เจย์-ซีได้กลับสู่วงการในปลายปี 2006 หลังจากแขวนไมค์ อัลบั้ม Kingdom Come มียอดจำหน่าย 680,000 ชุดในสัปดาห์แรกที่วางขาย
เจย์-ซี ได้สมรสกับ บียอนเซ่ ในปี 2008 และมีบุตรสาว คือ Blue Ivy Carter เกิดวันที่ 7 มกราคม 2012, 13 มิถุนายน 2017 บียอนเซ่ ได้กำเนิดลูกชายฝาแฝด ในชื่อ Rumi และ Sir Carter
วิโนท กุมาร พันสัล
วิโนท กุมาร พันสัล (อักษรโรมัน: Vinod Kumar Bansal, 26 ตุลาคม 1949 – 3 พฤษภาคม 2021) เป็นนักการศึกษาชาวอินเดีย ผู้ก่อตั้งสถาบันสอนเสริมพิเศษ พันสัลคลาส (Bansal Classes) ในเมืองโกฏา เขาเป็นผู้ที่ทำให้โกฏากลายมาเป็นศูนย์กลางสำหรับการเรียนเสริมเพื่อเตรียมสอบ IIT-JEE สำหรับเข้ามหาวิทยาลัย และยังได้รับการเรียกขานว่าเป็น "ภีษมะแห่งวงการติวสอบเข้ามหาวิทยาลัยในอินเดีย"
ประวัติ
พันสัลเกิดเมื่อวันที่ 26 ตุลาคม 1949 ในอำเภอฌานสี รัฐอุตตรประเทศ บิดาเป็นเจ้าหน้าที่รัฐบาล และมารดาเป็นอม่บ้าน พันสัลจบการศึกษาจากมหาวิทยาลัยฮินดูบานาราส และทำงานในบริษัทเคมีแห่งหนึ่งในเมืองโกฏา
ในปี 1974 พันสัลได้รับการวินิจฉัยว่าป่วยด้วยอาการกล้ามเนื้อฝ่อ เป็นผลให้เขาพิการทางกาย ในปี 1983 หลังบริษัทเคมีที่เขาทำงานอยู่ปิดกอจการลง เขาได้พบกับ G. D. Agrawal จากมุมไบ ที่เสนอให้เชาติวสอบแก่นักเรียนที่จะสอบ IIT-JEE ซึ่งเป็นการสอบเข้ามหาวิทยาลัยของกลุ่มสถาบันเทคโนโลยีอินเดีย เขาเริ่มต้นการสอนเสริมด้วยนักเรียน 8 คน โดยสอนที่โต๊ะทานข้าวในบ้านของเขา และในปี 1991 เขาก่อตั้งสถาบันติวของตัวเองในชื่อ พันสัลคลาส (Bansal Classes) ในเมืองโกฏา
เขาได้รับการขนานนามให้เป็น "สถาปนิกผู้วางรากฐานของอุตสาหกรรมติวในโกฏา" (architect of the coaching industry in Kota)
เสียชีวิต
พันสัลเสียชีวิตในวันที่ 3 พฤษภาคม 2021 จากอาการหัวใจวาย ก่อนหน้าเขายังถูกตรวจพบว่ามีเชื้อ COVID-19 ซึ่งเข้าใจว่าทำให้อาการที่มีอยู่เดิมของเขาแย่ลง
Mesobaetis
Mesobaetis เป็นสกุลของแมลงชีปะขาวที่อยู่ในวงศ์ Baetidae
สปีชีส์ในสกุลนี้พบในเอเชียกลาง
สปีชีส์ในสกุลนี้ ได้แก่:
ดิว ไปด้วยกันนะ
ดิว ไปด้วยกันนะ มีเรื่องราวเกิดขึ้น ณ ปางน้อย ปี พ.ศ. 2539 ของเด็กหนุ่มวัย 17 ปี สองคนที่ชื่อ ดิวกับภพ ที่เป็นคนใกล้ชิดกัน แต่ก็ต้องปกปิดไว้เนื่องจากสังคม ณ ตอนนั้นยังไม่ยอมรับกลุ่มบุคคลที่มีความหลากหลายทางเพศ จนเกิดเหตุการณ์ที่ทำให้ทั้งคู่ต้องแยกจากกัน จนหลังจากนั้นอีก 23 ปีถัดมา ในปี พ.ศ. 2562 ภพได้กลับมายังปางน้อยอีกครั้ง